বাংলাদেশের মেয়ে এবং তার চীনা মায়ের অসাধারণ গল্প
মঙ্গলবার, ৬ই জুন, ২০১৭ ইং । দুপুর ১:১৩
প্রথম পাতা
মাতৃভূমি
রাজনীতি
অর্থনীতি
আইন ও অপরাধ
শিক্ষা সংবাদ
রাজধানী
সারাদেশ
বিশ্ব
এশিয়া
উত্তর কোরিয়া
আমেরিকা
ইউরোপ
অন্য মহাদেশ
প্রবাস
সৌদি আরব
যুক্তরাষ্ট্র
যুক্তরাজ্য
জাপান
মালয়েশিয়া
আরব আমিরাত
অন্যান্য রাষ্ট্র
দক্ষিণ কোরিয়া
কোরিয়ার অর্থনীতি
কোরিয়ার রাজনীতি
কোরিয়ায় পড়াশুনা
স্কলারশীপ
কোরিয়া ভ্রমণ
ইপিএস সংবাদ
কোরিয়ান খাবার
কোরিয়ান ভাষা
কোরিয়ান সংস্কৃতি
খেলা
ফুটবল
ক্রিকেট
অন্য খেলা
জীবনযাত্রা
ধর্ম
স্বাস্থ্য
বিনোদন
ফ্যাশন
শিল্প সাহিত্য
বিজ্ঞান ও প্রযুক্তি
মোবাইল
ফেসবুক
মতামত
সম্পাদকীয়
সাক্ষাৎকার
মুক্তমত
নির্বাচিত কলাম
বিশেষ প্রতিবেদন
রকমারি
বিবিধ
গ্যালারি
ফটো গ্যালারি
ভিডিও গ্যালারি
ফিচার
সুসংবাদ
ইভেন্টস
সুসংবাদ
সাফল্য
বাংলা গণমাধ্যমের নির্বাচিত খবর
এ মাসের নির্বাচিত সংবাদ
প্রচ্ছদ
»
রকমারি
»
বাংলাদেশের মেয়ে এবং তার চীনা মায়ের অসাধারণ গল্প
বাংলাদেশের মেয়ে এবং তার চীনা মায়ের অসাধারণ গল্প
প্রকাশঃ ২৯-০৫-২০১৭, ৯:০৭ পূর্বাহ্ণ | সম্পাদনাঃ ২৯-০৫-২০১৭, ৯:০৭ পূর্বাহ্ণ
চীনা মায়ের সাথে বাংলাদেশের চিন
ছবির সুন্দর এ মেয়েটির নাম চিন। সে বাংলাদেশি মেয়ে। তার সঙ্গে ওই চীনা মহিলার নাম শেং রুই ফাং। তিনি চীনের নৌবাহিনীর বিদেশে দায়িত্বরত জাহাজের এক চিকিত্সক। ছোট্ট মেয়ে চিন চীনা ডাক্তার শেংকে ‘মা’ বলে ডাকে! আচ্ছা, কেন বাংলাদেশি মেয়েটি চীনা নারীকে মা ডাকছে? শুনুন সেই গল্প।
গত ২৩ তারিখ বাংলাদেশ সময় সকাল ১০টায় চীনের নৌবাহিনীর জাহাজ দল চার দিনের সফরে বাংলাদেশের চট্টগ্রামে পৌঁছায়। বাংলাদেশের অসংখ্য মানুষ, চীনা-বাংলাদেশি মেয়ে চিন এবং তার পরিবারের সবাই দেশের বাড়ি থেকে চট্টগ্রাম গিয়ে চীনা নৌবাহিনীকে স্বাগত জানায়। কারণ, ২০১০ সালে চীনের নৌবাহিনীর ‘পিস আর্ক’ হাসপাতাল জাহাজের ডাক্তারের সহায়তায় জন্মগ্রহণ করে চিন।
চিনের মা জন্নাত মুহূর্তের মধ্যেই তার ও তার মেয়ের জীবন রক্ষাকারী চীনা ডাক্তার শেংকে চিনতে পারেন। জন্নাত বলেন, তখন আমার অবস্থা খুবই খারাপ ছিল। ঠিক সে সময় ডাক্তার শেং আমার পাশে এসে দাঁড়িয়েছেন।
চিনের বাবা বলেন, বাংলা ভাষায় চিন অর্থ হলো চীন দেশ। তার এ নাম রাখার কারণ, সে যেন সব সময় চীন দেশের কথা মনে রাখে!
চিনের বাবা-মা এবং তার চীনা মা
ডাক্তার শেংও ২০১০ সালের কথা স্পষ্টভাবে মনে রেখেছেন। তিনি বলেন, তখন চিনের মা’র অবস্থা খুব খারাপ ছিল। তার জন্মগত হৃদরোগ আছে। ওই সমস্যা নিয়ে অন্তঃসত্ত্বা হওয়া কঠিন। কারণ, তা মায়ের জন্য বিপজ্জনক। এ অবস্থায় অন্তঃসত্ত্বা জান্নাতের অস্ত্রোপচারের প্রয়োজন দেখা দেয়। কিন্তু স্থানীয় হাসপাতালে অস্ত্রোপচারের পর্যাপ্ত ব্যবস্থা না থাকায় তারা আমাদের সমুদ্র চিকিত্সা দলের কাছে আসে।
সাত বছর আগের কথা। চিন যখন চীনা ডাক্তারের সহায়তায় নিরাপদে জন্মগ্রহণ করে; সে মুহূর্তে চিনের বাবা শুধু একটি কথাই বলতে পেরেছিলেন, ‘চীনা ডাক্তারকে ধন্যবাদ।’
২০১৩ সালে চীনের ‘পিস আর্ক’ হাসপাতাল জাহাজ আবার বাংলাদেশে যায়। হাজার হাজার লোক স্বেচ্ছায় চীনের জাহাজ হাসপাতালে যায় চিকিত্সার জন্য। একদিনে ১৭০০ জনেরও বেশি বাংলাদেশি রোগীর চিকিত্সা সেবা দেওয়ার রেকর্ড করেছে হাসপাতালটি! একদিনে ৮৪টি অস্ত্রোপচার সম্পন্ন করেছে তারা! এ রেকর্ড আন্তর্জাতিক মানবিক চিকিত্সা সেবার ইতিহাসে সর্বোচ্চ! বাংলাদেশি বন্ধুরা জানান, চীনা ডাক্তারদের বিনামূল্যে চিকিত্সা সেবার পাশাপাশি তাদের আন্তরিকতাও বাংলাদেশি মানুষের হৃদয় ছুঁয়েছে।
সে বছর তিন বছর বয়সী চিন কিন্তু যায়নি। তার বাসা অনেক দূরের গ্রামে! সে জানত না, চীনা ডাক্তার আবার এসেছেন বাংলাদেশে।
চিন কেমন আছে? সে কি সুস্থ আছে? চীনা ডাক্তার তার কথা ভুলতে পারেননি! অনেক চেষ্টার পর চীনা ডাক্তার তাকে খুঁজে বের করেন এবং তাকে হাসপাতাল জাহাজে শারীরিক পরীক্ষার জন্য যেতে বলেন।
ডাক্তার শেং বেশ কয়েক বার বিদেশ সফরে অংশ নিয়েছেন। তিনি বিশ জনেরও বেশি-বিদেশি রোগী উদ্ধারেও অংশ নিয়েছেন। সুস্বাস্থ্য এবং ও মিষ্টি চেহারার চিনকে দেখে তিনি তার কাজের সার্থকতা উপলব্ধি করেন।
তিনি বলেন, ‘একজন সামরিক ডাক্তার হিসেবে আমি নিজ চোখে দেখেছি চীনা নৌবাহিনীর বিশ্বের বিভিন্ন দেশ সফরের অভিজ্ঞতা। আমি নিজেই খুব গর্ব বোধ করি। আমার কাজ হলো, মৃত্যুপথযাত্রী রোগীর জীবন বাঁচানো।
চিন চীনা ডাক্তার মা শেংকে জড়িয়ে ধরে তাকে অসংখ্য চুমু দেয়। চীনা ডাক্তার শেংয়ের মুগ্ধ চোখ দিয়ে পানি গড়িয়ে পড়ে। তিনি বলেন, আমার নিজেরও একটি মেয়ে আছে। চিনের মুখে মা ডাক শুনে আমি কান্না আটকাতে পারি না!
বন্ধুরা, চীন-বাংলাদেশ মৈত্রীর প্রতীক এই চিন! আমরা তার সুন্দর ভবিষ্যত ও দীর্ঘায়ু কামনা করি।
চীনা মা
Follow @banglatelegraph
Tweet
সর্বাধিক পঠিত সংবাদ
মৃত্যুতেই শেষ হলো তিন হৃদয়ের বন্ধুত্ব
নিজের নামে বাহিনী গড়ে তুলেছে কিশোর সাফায়েত
পৃথিবীর সবচেয়ে ভয়ংকর সাপ সুন্দরবনে
যুক্তরাষ্ট্রে পরিবারসহ নাগরিকত্বের সুযোগ
ফেসবুকে হিন্দু মাদ্রাসাছাত্রীর স্ট্যাটাস নিয়ে তোলপাড়
ইমরান এইচ সরকারকে কুত্তার মতো পেটানোর ঘোষণা ছাত্রলীগের
বাংলা টেলিগ্রাফ
সর্বশেষ সংবাদ
পাসপোর্ট অফিসে ভ্রাম্যমাণ আদালত, ১৫ জন দণ্ডিত
যেভাবে সেমিফাইনালে যেতে পারে বাংলাদেশ
২৭ বছরের রেকর্ড ভাঙলেন ওয়ার্নার
সৌদিতে প্রবাসী ক্রিকেটে ভারতকে হারিয়ে চ্যাম্পিয়ন বাংলাদেশ
সৌদি-কাতার বিবাদে বাংলাদেশেরও বিপদ
কাতারগামী যাত্রী নিচ্ছে না ৫ দেশের এয়ারলাইন্স
সম্পাদক: সরওয়ার কামাল, প্রকাশকঃ এম এন ইসলাম
১৮৪৩, নামবো সুনহোয়ানরো, খোয়ানাকগো, সিউল
E-mail: banglatelegraph@gmail.com
@ সর্বস্বত্ব স্বত্বাধিকার সংরক্ষিত বাংলা টেলিগ্রাফ ২০১২-২০১৬
কারিগরি সহযোগীতায় : এশিয়ান আইটি